gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8926, del 15-10-2020 (2020/8182)

Informació pública de la sol·licitud d'ocupació de terrenys de les vies pecuàries assegador de la Torreta y assegador de Baldó en el terme municipal de Benidorm
----------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8182


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud d'ocupació de terrenys de les vies pecuàries assegador de la Torreta y assegador de Baldó en el terme municipal de Benidorm [2020/8182]  
Als efectes previstos en l'article 34 de la Llei 3/2014, d'11 de juliol, de camins ramaders de la Comunitat Valenciana, i de l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/26/2018 d'ocupació de terrenys del camí ramader l'assegador de la Torreta y l'assegador de Baldó (camí Llandero), sol·licitada per Iberdrola Distribució, SA, per a escometre obres de soterrament de de línia elèctrica de mitjana tensió entre CS Barrina (Benidorm), encreuament AP7, sector PP3/1, assegador de Baldó/camí Llandero fins a aconseguir el CT Meyer en nucli urbà de Benidorm. Les obres afectaran 212 m² i 724 m² respectivament dels assegadors citats (946 metres en total).  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situada al carrer Professor Manuel Sala, núm. 2, 2a planta (en horari de 09.00 a 14.30 hores, de dilluns a divendres), i formular totes les al·legacions que es consideren oportunes en el termini d'un mes a partir de la publicació d'aquest anunci.  
Així mateix, i de conformitat amb l'esmentat article 83 de la Llei 39/2015, d'1 d'octubre, del procediment administratiu comú de les administracions públiques, l'expedient està a la disposició de qualsevol persona interessada en la pàgina web d'aquesta conselleria, en l'enllaç:  
http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 1 d'octubre de 2020.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8813, del 18-05-2020 (2020/3469)

RESOLUCIÓ d'11 de maig de 2020, de la Direcció General d'Administració Local, de la Presidència de la Generalitat, per la qual es corregeix una errada de l'annex III de la Resolució de 23 d'abril de 2020, per la qual es publiquen les bases i convocatòries del concurs ordinari de l'any 2020 per a la provisió de llocs de treball reservats al personal funcionari d'Administració local amb habilitació nacional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8813

Data del DOGV
:   18-05-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3469


Data del document
:   11-05-2020

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ d'11 de maig de 2020, de la Direcció General d'Administració Local, de la Presidència de la Generalitat, per la qual es corregeix una errada de l'annex III de la Resolució de 23 d'abril de 2020, per la qual es publiquen les bases i convocatòries del concurs ordinari de l'any 2020 per a la provisió de llocs de treball reservats al personal funcionari d'Administració local amb habilitació nacional. [2020/3469]  
  
Advertida una errada en l'annex III de la Resolució de 23 d'abril de 2020, de la Direcció General d'Administració Local, per la qual es publiquen les bases i convocatòries del concurs ordinari de l'any 2020 per a la provisió de llocs de treball reservats al personal funcionari d'Administració local amb habilitació de caràcter nacional, publicada en el DOGV número 8800, de 28 d'abril de 2020, i en ús de les atribucions conferides per l'article 17.2.c del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
  
Únic  
Donar publicitat a la següent correcció d'errades:  
En l'annex III, en la pàgina 14593, en l'apartat corresponent al lloc de secretaria classe primera de l'Ajuntament de Vila-real (Castelló), en la base primera, on diu:  
«Quantia anual del complement específic: 3.408,89 euros.»  
  
Ha de dir:  
«Quantia anual del complement específic: 40.856,84 euros.»  
  
València, 11 de maig de 2020.- El director general d'Administració Local: Antoni Such Botella.
Diari Oficial de la Generalitat Valenciana


Sumari del DOGV 8754, del 04-03-2020 (2020/1863)

Informació pública de la modificació número 3 del Pla general d'ordenació urbana, relativa al canvi d'ús de la parcel·la Sed 17.
--------------------------------------------------------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1863


Data del document
:   30-12-2019

Organisme emissor
:   Ajuntament de Catarroja

Tipus de document
:   Anunci

Descriptors 

:   * Catarroja
    * pla d'urbanisme
    * administració local

Informació pública de la modificació número 3 del Pla general d'ordenació urbana, relativa al canvi d'ús de la parcel·la Sed 17. [2020/1863]  
En virtut dels acords pel Ple municipal en la sessió celebrada amb caràcter ordinari en data 28 de novembre de 2019, amb el dictamen previ favorable de la Comissió Informativa d'Urbanisme emés en sessió celebrada el 22 de novembre de 2019, mitjançant la publicació d'aquest edicte, i d'acord amb el que es disposa en l'article 57, en relació 53.2 de la Llei 5/2014, de 25 de juliol, s'anuncia el sotmetiment a informació pública, per termini de quaranta-cinc dies, de la modificació número 3 del PG relativa al canvi d'ús de la parcel·la dotacional educativocultural privat Set-17 a ús residencial.  
La documentació relativa a la modificació objecte d'informació pública estarà a la disposició dels ciutadans que vulguen consultar-la a les oficines municipals, en horari de 10.00 a 14.00 hores, de dilluns a divendres, excepte festius, durant quaranta-cinc dies. A més, es publicarà en un diari d'informació general dels de major tirada de la província. Tot això a fi que durant aquest termini els ciutadans puguen presentar les al·legacions i observacions que estimen convenients, perquè siguen preses en consideració i resoltes pel Ple.  
  
Podrà també consultar-se en la pàgina web de l'Ajuntament (http: www.catarroja.es/), en la pestanya «Ajuntament», tauler d'anuncis electrònic.  
  
Catarroja, 30 de desembre de 2019.- L'alcalde: Jesús Monzó i Cubillos.
Diari Oficial de la Generalitat Valenciana


Sumari del DOGV 8729, del 30-01-2020 (2020/634)

RESOLUCIÓ de 23 de gener de 2020, del president de la societat lnfraestructures i Serveis de Telecomunicacions i Certificació, SAU, per la qual es dona publicitat a la designació i contractació de la persona que n'exercirà el lloc de gerent.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/634


Data del document
:   23-01-2020

Organisme emissor
:   Infraestructures i Serveis de Telecomunicacions i Certificació, SAU

Tipus de document
:   Resolució

RESOLUCIÓ de 23 de gener de 2020, del president de la societat lnfraestructures i Serveis de Telecomunicacions i Certificació, SAU, per la qual es dona publicitat a la designació i contractació de la persona que n'exercirà el lloc de gerent. [2020/634]  
El Consell d'Administració de la societat lnfraestructures i Serveis de Telecomunicacions i Certificació, SAU, en la reunió mantinguda el dia 10 de desembre de 2019, va acordar la designació de Juan Alegre Sanahuja com a gerent de la societat lnfraestructures i Serveis de Telecomunicacions i Certificació, SAU, a proposta de la Presidència, en compliment del que es disposa en l'article 12 dels Estatuts de la societat.  
  
El 13 de gener de 2020 es va formalitzar el corresponent contracte laboral, atenent el que es disposa en l'article 19 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional.  
En compliment del que es disposa en l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, resolc:  
Donar publicitat a la designació i contractació de Juan Alegre Sanahuja com a gerent de la societat lnfraestructures i Serveis de Telecomunicacions i Certificació.  
  
València, 23 de gener de 2020.- El president d'lnfraestructures i Serveis de Telecomunicacions i Certificació, SAU: Vicent Soler Marco.
Diari Oficial de la Generalitat Valenciana


Sumari del DOGV 8714, del 10-01-2020 (2019/11160)

Notificació de la sentència dictada en el rotlle d'apel·lació número 159/2019.
------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11420


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 159/2019. [2019/11054]  
La Secció Sisena de l'Audiència Provincial de València ha dictat en el rotllo d'apel·lació número 159/2019, l'acte l'encapçalament i la part dispositiva del qual és com segueix:  
  
«Interlocutòria núm. 251  
Presidenta: María Mestre Ramos  
Magistrats: José Francisco Lara Romero i Amparo Salom Lucas  
València, 30 de juliol de 2019  
La Secció Sisena de l'Audiència Provincial de València, integrada pels magistrats anotats al marge, ha vist el present recurs d'apel·lació que s'ha interposat contra l'acte de data dènou de desembre de dos mil díhuit, que ha recaigut en les actuacions la referència de les quals s'ha fet constar.  
Han sigut part en el recurs, com a apel·lant la part demandant en l'execució Banco de Santander, SA, representada per la procuradora Victoria Carlota Terceño Jiménez, i dirigida pel lletrat Javier Murillo Carachana.  
És ponent José Francisco Lara Romero, qui expressa el parer del Tribunal.  
Part dispositiva:  
1. Desestimem el recurs interposat per Banc de Santander, SA.  
2. Confirmem la resolució apel·lada.  
3. Imposem a la part recurrent el pagament de les costes processals en aquesta alçada.  
4. Amb pèrdua del depòsit que, si escau, s'haguera efectuat per a recórrer.  
Aquesta resolució és ferma.  
Al seu temps, retorneu al jutjat de procedència les actuacions originals, amb certificació d'aquesta resolució per a la seua execució i compliment.  
Així, per aquest el nostre acte, l'acordem i signem.»  
  
I per a la seua publicació en el Diari Oficial de la Generalitat Valenciana, a fi de notificar a la part incompareguda Cherif Haidouri.   
  
València, 19 de novembre de 2019.- La lletrada de l'Administració de justícia: Inmaculada Ripollés Martínez.
Diari Oficial de la Generalitat Valenciana


Sumari del DOGV 8978, del 18-12-2020 (2020/10705)

Notificació de la sentència dictada en el procediment ordinari número 137/2020.
-------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10382


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 137/2020. [2020/10886]  
Procediment ordinari [ORD] - 137/2020  
Part demandant: Construcciones Navarro Alcaraz, SL.  
Part demandada: Menudo Miércoles, SL.  
En el judici a què s'ha fet referència, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 224/20  
València, 16 de novembre de 2020  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 137/20, a instàncies de la mercantil Construcciones Navarro Alcaraz, SL, representada per la procuradora Vanessa Alarcón Alapont i assistida del lletrat Ricardo Pérez Yuste, contra la mercantil Menudo Miércoles, SL, declarada en rebel·lia, en l'exercici d'acció de reclamació de quantitat.  
Dispositiva  
Estime íntegrament la demanda presentada per la mercantil Construcciones Navarro Alcaraz, SL, representada per la procuradora Vanessa Alarcón Alapont, contra la mercantil Menudo Miércoles, SL, declarada en rebel·lia, i condemne la demandada al pagament a l'actora de la quantitat de 6.983,27 euros, més els interessos de l'art. 7.2 de la Llei 3/2004, de 29 de desembre, que, quant al període del 16 d'abril de 2019 al 21 de gener de 2020, ascendeixen a la quantitat de 430 euros. S'imposen a la demandada les costes del procediment.  
Contra aquesta sentència, que no és ferma, s'hi pot interposar un recurs d'apel·lació per a l'Audiència Provincial, que s'haurà d'interposar davant d'aquest jutjat dins del termini de 20 dies comptador a partir de l'endemà de la notificació d'aquesta sentència, en què s'han d'indicar les al·legacions en les quals es base la impugnació, a més d'esmentar la resolució apel·lada i els pronunciaments que s'impugnen (art. 458.1 i 2 IVZ 1316). I amb subjecció, a més, al que disposa la disposició addicional 15a de l'LOPJ, per tal de complir el deure d'efectuar el depòsit per a recórrer-hi.»  
  
Atés que es desconeix el domicili o la residència actuals de la part demandada, Menudo Miércoles, SL, mitjançant la diligència d'ordenació dictada, i de conformitat amb el que es disposa en els articles 497.2, 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.  
  
València, 16 de novembre de 2020.- El lletrat de l'Administració de justícia: Alberto Martínez de Santos.
Diari Oficial de la Generalitat Valenciana


Sumari del DOGV 8931, del 21-10-2020 (2020/8454)

Informació pública de l'adhesió de l'Ajuntament de Llaurí a aquesta mancomunitat.
---------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8454


Organisme emissor
:   Mancomunitat Intermunicipal d'Albalat de la Ribera-Polinya de Xuquer

Tipus de document
:   Anunci

Informació pública de l'adhesió de l'Ajuntament de Llaurí a aquesta mancomunitat. [2020/8454]  
El Ple de la Mancomunitat Intermunicipal d'Albalat de la Ribera-Polinyà de Xúquer, en sessió ordinària de 29 de juliol de 2020, de conformitat amb l'article 40.1 de la Llei 21/2018, de 16 d'octubre, de mancomunitats de la Comunitat Valenciana, ha adoptat per majoria absoluta el següent acord:  
  
Primer  
Aprovar l'adhesió de l'Ajuntament de Llaurí a la Mancomunitat Intermunicipal d'Albalat de la Ribera-Polinyà de Xúquer, quedant constància de l'acceptació dels estatuts d'aquesta per part de l'ajuntament. Aquesta adhesió produirà efectes a partir de l'1 de gener de 2020.  
  
  
Segon  
Realitzar estudi de viabilitat econòmica que deurà formar part del Pla de gestió integral de residus.  
  
Tercer  
L'adhesió es produeix sense cap càrrega de ningun tipus per a la Mancomunitat Intermunicipal d'Albalat de la Ribera-Polinyà de Xúquer.  
  
Quart  
Publicar aquest acord al Diari Oficial de la Generalitat Valenciana (DOGV), així com inscriure al registre d'entitats locals autonòmic.  
  
  
Cinqué  
Donar trasllat d'aquest acord a l'ajuntament que s'adhereix.  
  
Albalat de la Ribera, 29 de setembre de 2020.- La presidenta: Juani Clos Gimeno.
Diari Oficial de la Generalitat Valenciana


Sumari del DOGV 8852, del 08-07-2020 (2020/5366)

RESOLUCIÓ de 6 de juliol de 2020, del conseller de Política Territorial, Obres Públiques i Mobilitat, sobre modificació temporal del règim de delegació de l'exercici de competències en determinats òrgans de la Conselleria.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5366


Data del document
:   06-07-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 6 de juliol de 2020, del conseller de Política Territorial, Obres Públiques i Mobilitat, sobre modificació temporal del règim de delegació de l'exercici de competències en determinats òrgans de la Conselleria. [2020/5366]  
Mitjançant la Resolució de 23 de juliol de 2019 (publicada en el DOGV núm. 8600 del 26.07.2019) es va establir el règim de delegació d'exercici de competències en determinats òrgans d'aquesta conselleria.  
En l'apartat primer de la disposició resolutiva catorzena es va establir que «en cas d'absència, vacant o malaltia dels titulars dels òrgans superiors o directius de la Conselleria, les competències delegades en la present resolució seran exercides seguint el següent ordre de prelació...».  
El sotssecretari d'aquesta conselleria es trobarà absent, per motius personals, els pròxims dies 13 a 26 de juliol, tots dos inclosos, per la qual cosa serà necessari que un altre càrrec públic d'aquesta exercisca temporalment les competències que té assignades en la mencionada resolució, i es considera convenient, per raons d'organització interna, alterar el règim ordinari de substitució establit en aquesta resolució per a aquest concret període temporal.  
En virtut d'això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i en ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Atribuir a la secretària autonòmica d'Obres Públiques, Transports i Mobilitat Sostenible, en el concret període temporal delimitat entre els pròxims dies 13 a 26 de juliol de 2020, tots dos inclosos, l'exercici de totes les competències delegades en el sotssecretari d'aquesta conselleria en la Resolució de 23 de juliol de 2019.  
  
Segon  
La present resolució produirà efectes des del dia de la publicació en el Diari Oficial de la Generalitat Valenciana.  
  
València, 6 de juliol de 2020.- El conseller de Política Territorial, Obres Públiques i Mobilitat: Arcadi España García.
Diari Oficial de la Generalitat Valenciana


Sumari del DOGV 8727, del 28-01-2020 (2020/705)

CORRECCIÓ d'errades de la Resolució de 14 de gener de 2020, de la directora general de Recursos Humans, per la qual es nomena personal estatutari fix les persones aspirants aprovades en el concurs oposició pel torn lliure per a la provisió de vacants de metge o metgessa SAMU d'institucions sanitàries de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/705


Data del document
:   28-01-2020

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * funcionari

CORRECCIÓ d'errades de la Resolució de 14 de gener de 2020, de la directora general de Recursos Humans, per la qual es nomena personal estatutari fix les persones aspirants aprovades en el concurs oposició pel torn lliure per a la provisió de vacants de metge o metgessa SAMU d'institucions sanitàries de la Conselleria de Sanitat Universal i Salut Pública. [2020/705]  
Advertides diverses errades en l'annex de la Resolució de 14 de gener de 2020, de la directora general de Recursos Humans, per la qual es nomena personal estatutari fix les persones aspirants aprovades en el concurs oposició pel torn lliure per a la provisió de vacants de metge o metgessa SAMU d'institucions sanitàries de la Conselleria de Sanitat Universal i Salut Pública (DOGV 8725, 24.01.2020), es publica novament l'esmentat annex, i queda com segueix: